บทความนี้เกี่ยวกับผู้นำอิสลามที่ถูกสังหารในปี ค.ศ. 2015 สำหรับกลุ่มอิสลามฟิลิปปินส์ ดูที่ อะบูซัยยาฟ สำหรับความหมายอื่น ดูที่ อะบู ซัยยาฟ (แก้ความกำกวม)

**อะบู ซัยยาฟ** (อาหรับ: أبو سياف) เป็น*ชื่อในสงคราม*ของผู้นำอาวุโสแห่งรัฐอิสลามอิรักและลิแวนต์ (ไอซิล) ซึ่งได้รับการกล่าวว่าเป็นผู้กำกับดูแลการดำเนินงานด้านแก๊สและน้ำมัน เจ้าหน้าที่สหรัฐได้ระบุชื่อจริงของอะบู ซัยยาฟ ว่าเป็น **ฟัตฮี บิน อะวัน บิน ญีลดี มูรัด อัตตูนีซี** (อาหรับ: فتحي بن عون بن جلدي مراد التونسي) อะบู ซัยยาฟ ถูกสังหารในคืนวันที่ 15–16 พฤษภาคม ค.ศ. 2015 ในขณะที่ต่อต้านการจับกุมระหว่างปฏิบัติการของกองกำลังเดลตากองทัพบกสหรัฐทางตะวันออกของประเทศซีเรีย

การเสียชีวิต
------------

ปฏิบัติการนี้เป็นความพยายามที่จะจับกุมเขาและภรรยาในข้อสงสัยเกี่ยวกับการมีส่วนร่วมหรือ "ความรู้ลึก ๆ" ในปฏิบัติการตัวประกันของรัฐอิสลาม โดยเคย์ลา มูลเลอร์ ได้รับรายงานว่าเป็น "เชลยศึกส่วนตัว" ของอะบู ซัยยาฟ ส่วนทหารสหรัฐไม่ได้เสียชีวิตหรือได้รับบาดเจ็บในระหว่างปฏิบัติการ

นั่นเป็นครั้งแรกของการโจมตีทางบกโดยตรงต่อเป้าหมายกลุ่มก่อการร้ายโดยทหารสหรัฐในประเทศซีเรีย (ส่วนปฏิบัติการภาคพื้นดินของสหรัฐในประเทศซีเรียช่วงก่อนหน้านี้เป็นภารกิจกู้ภัย) สิ่งของรวมถึงข้อมูลหลายเทระไบต์จากแล็ปท็อป, โทรศัพท์มือถือ และวัสดุอื่น ๆ ได้รับการกู้คืนมาจากที่เกิดเหตุและนำมาใช้เพื่อวัตถุประสงค์ในการสืบราชการลับ ข้อมูลเพิ่มเติมได้รับการเก็บรวบรวมในการโจมตีมากกว่าที่อื่น ๆ ในประวัติศาสตร์หน่วยปฏิบัติการพิเศษของสหรัฐ ท่ามกลางวัตถุที่พบมีหลักฐานทางโบราณคดี ซึ่งปรากฏการมีส่วนร่วมของกลุ่มไอเอสในการค้าโบราณวัตถุที่ผิดกฎหมาย ปฏิบัติการนี้เริ่มต้นจากประเทศอิรัก โดยได้รับ "ความเห็นชอบอย่างเต็มที่จากเจ้าหน้าที่อิรัก"

เจ้าหน้าที่บริหารอาวุโสกล่าวว่าฝ่ายปกครองได้ประเมินความเป็นไปได้ว่าอะบู ซัยยาฟ อยู่ในการติดต่อโดยตรงกับผู้นำรัฐอิสลามและประกาศตนเป็นกาหลิบ อะบู บักร์ อัลบัฆดาดี

ภรรยาของอะบู ซัยยาฟ เป็นที่รู้จักจากชื่อในสงครามคือ "อุมม์ ซัยยาฟ" และกล่าวกันว่าเป็นสมาชิกของไอเอสไอแอล ได้ถูกจับกุมระหว่างปฏิบัติการ ส่วนหญิงสาวชาวยาซิดีคนหนึ่งที่ดูเหมือนจะเป็นทาสของทั้งคู่ได้รับการปล่อยตัว

"อะบู ซัยยาฟ" นั้นเป็น*ชื่อในสงคราม* โดยทางรัฐบาลสหรัฐได้เผยชื่อจริงของซัยยาฟไม่นานหลังจากที่เขาเสียชีวิต เจ้าหน้าที่อาวุโสฝ่ายบริหารบอกซีเอ็นเอ็นว่าอะบู ซัยยาฟ เป็นพลเมืองชาวตูนิเซีย ส่วนฮิชาม อัลฮาชิมี ซึ่งเป็นนักวิจัยชาวอิรักเกี่ยวกับไอเอสไอแอลและภัยคุกคามด้านความปลอดภัย กล่าวว่าอัลญีเบารีเป็น "ผู้ร่วมงานอย่างใกล้ชิดของหัวหน้าโฆษกไอซิส อะบู มุฮัมมัด อัลอัดนานี"

อ้างอิง
-------

1. 1 2  *Statement by Secretary of Defense Ash Carter on Counter-ISIL Operation in Syria*, U.S. Department of Defense, May 16, 2015
2. 1 2  Starr, Barbara; Conlon, Kevin (May 19, 2015). "U.S. names ISIS commander killed in raid". *CNN*. สืบค้นเมื่อ May 19, 2015.
3. 1 2 3  Barbara Starr, Laura Smith-Spark & Ray Sanc, Abu Sayyaf, key ISIS figure in Syria, killed in U.S. raid, CNN (May 17, 2015).
4. ↑  Naylor, Sean (May 22, 2015). "Exclusive: American Hostage Passed on Chance to Escape". *Foreign Policy*. สืบค้นเมื่อ May 22, 2015.
5. ↑  Gal Perl Finkel, Back to the ground?, Israel Hayom, November 8, 2015.
6. ↑  "U.S. Special Forces Kill Senior ISIS Leader in Syria, Capture His Wife", *The Wall Street Journal*, May 16, 2015
7. ↑  "Hearing on U.S. Strategy in the Middle East", *C-SPAN*, October 28, 2015
8. ↑  "A Raid on ISIS Yields a Trove of Intelligence", *The New York Times*, June 8, 2015
9. ↑  "Coalition Efforts Against ISIL", *United States Department of State*, November 20, 2015
10. ↑   ISIL Leader’s Loot Photo Gallery
11. 1 2  *Statement by NSC Spokesperson Bernadette Meehan on Counter-ISIL Operation in Syria*, The White House, May 16, 2015, คลังข้อมูลเก่าเก็บจากแหล่งเดิมเมื่อ 2015-07-01, We suspect that Umm Sayyaf is a member of ISIL, played an important role in ISIL’s terrorist activities, and may have been complicit in the enslavement of the young woman rescued last night.
12. ↑  *Slain ISIS Leader Abu Sayyaf Was a Little-Known, but High-Value Target*, NBC News, May 16, 2015